**Informatīvais ziņojums par Ogres novada ilgtspējīgas attīstības stratēģijas 2022.–2034. gadam. Ogres novada attīstības programmas 2022.–2027. gadam un Vides pārskata apstiprināšanu**

*Sagatavots saskaņā ar Ministru kabineta 2004. gada 23. marta noteikumu Nr.157 “Kārtība, kādā veicams ietekmes uz vidi stratēģiskais novērtējums” 27. punktu*

Saskaņā ar Ogres novada pašvaldības (turpmāk – Pašvaldība) domes 2022.gada 24.novembra lēmumu “[Par Ogres novada ilgtspējīgas attīstības stratēģijas 2022.-2034.gadam 2.1.redakcijas, Ogres novada attīstības programmas 2022.–2027.gadam 2.1. redakcijas un Vides pārskata apstiprināšanu](https://tapis.gov.lv/tapis/lv/downloads/152986)” apstiprināta Ogres novada ilgtspējīgas attīstības stratēģijas 2022.–2037.gadam (turpmāk – Stratēģija) 2.1. redakcija, Ogres novada attīstības programmas 2022.-2027.gadam (turpmāk – Attīstības programma) 2.1. redakcija un Vides pārskata 2.1. redakcija.

Stratēģijas un Attīstības programmu izstrādāja SIA “Ķemers Business and Law Company”, tīmekļa vietne: https://kblc.lv/; tālr. 29285297.

Vides pārskatu izstrādāja SIA “Firma L4”; tīmekļa vietne: www.l4.lv; tālr. 29545377.

Ar Pašvaldības domes lēmumu un apstiprinātajiem dokumentiem iespējams iepazīties Pašvaldības tīmekļa vietnes [www.ogresnovads.lv](http://www.ogresnovads.lv) sadaļā “[Attīstības plānošana](https://www.ogresnovads.lv/lv/attistibas-dokumenti)” un Valsts vienotajā ģeotelpiskās informācijas portālā[[1]](#footnote-1) [[2]](#footnote-2) https://geolatvija.lv/.

**Vides pārskata, institūciju atzinumu un sabiedriskas apspriešanas rezultātu ievērošana Ogres novada ilgtspējīgas attīstības stratēģijā 2022.–2034. gadam un Ogres novada attīstības programmā 2022.–2027. gadam**

Stratēģijas 1.0. redakcija, Attīstības programmas 1.0. redakcija un Vides pārskata projekts nodots publiskajai apspriešanai un institūciju atzinumu saņemšanai saskaņā ar Ogres novada pašvaldības (turpmāk – Pašvaldība) domes 2021. gada 11. novembra lēmumu “Par Ogres novada ilgtspējīgas attīstības stratēģijas 2021.-2034.gadam 1.0.redakcijas, Ogres novada attīstības programmas 2021. – 2027.gadam 1.0. redakcijas un Vides pārskata projekta nodošanu publiskajai apspriešanai un institūciju atzinumu saņemšanai”[[3]](#footnote-3).

Stratēģijas 1.0. redakcijas, Attīstības programmas 1.0. redakcijas un Vides pārskata projekta publiskā apspriešana norisinājās laika periodā no 2021.gada 15.novembra līdz 2021.gada 28.decembrim. Saskaņā ar Covid-19 infekcijas izplatības pārvaldības likuma 21. panta trešo daļu publiskā apspriešana norisinās neklātienes formā.

Informācija par minēto teritorijas attīstības plānošanas dokumentu publisko apspriešanu un līdzdalības iespējām bija publicēta Pašvaldības informatīvajā izdevumā “[Ogrēnietis](https://www.ogresnovads.lv/lv/media/91476/download)” (01.12.2021. Nr.14 (605), lpp.3), “[Ikšķiles Vēstis](https://www.ikskile.lv/sites/default/files/inline-files/IkskilesVestis_NOVEMBRIS_2021.pdf)” (24.11.2021. Nr.24 (328). lpp. 2), “[Ķeguma novada Ziņas](https://www.kegumanovads.lv/uploads/novadazinas/123/Kegums_Decembris.pdf)” (10.12.2021. Nr.576/577, lpp. 3), laikrakstā “Ogres Vēstis Visiem” (17.11.2021. Nr.87 (1173), lpp.11), Pašvaldības tīmekļa vietnē[[4]](#footnote-4),[[5]](#footnote-5),[[6]](#footnote-6),[[7]](#footnote-7) Pašvaldības kontā sociālajā tīklā *Facebook* un Valsts ģeotelpiskās informācijas portālā[[8]](#footnote-8),[[9]](#footnote-9).

Dokumentu pieejamība papīra formātā bija nodrošināta pēc iepriekšējās pieteikšanās Pašvaldības centrālās administrācijas ēkā, kā arī pilsētu/pagastu pārvalžu ēkās. Planšetes ar informāciju par publisko apspriešanu, līdzdalības iespējām, materiālu pieejamību, kā arī ilgtermiņa un vidējā termiņa stratēģiskajiem uzstādījumiem, bija izvietoti ārtelpā pie minētajām ēkām.

Elektroniskajā formātā publiskajai apspriešanai nodotie dokumenti bija pieejami Pašvaldības tīmekļa vietnē, Valsts ģeotelpiskās informācijas portālā.

Publiskās apspriešanas sanāksmes notika videokonferences formātā *Zoom* platformā 2021.gada 15.decembrī plkst.18:00, 16.decembrī plkst.18:00. 17.decembrī plkst.18:00, 18.decembrī plkst. 12:00. Minētajās sanāksmēs piedalījās 19 sabiedrības pārstāvji.

[Publiskās apspriešanas 15.12.2021. sanāksmes protokols](https://www.ogresnovads.lv/lv/media/96874/download?attachment)

[Publiskās apspriešanas 16.12.2021. sanāksmes protokols](https://www.ogresnovads.lv/lv/media/96880/download?attachment)

[Publiskās apspriešanas 17.12.2021. sanāksmes protokols](https://www.ogresnovads.lv/lv/media/96883/download?attachment)

[Publiskās apspriešanas 18.12.2021. sanāksmes protokols](https://www.ogresnovads.lv/lv/media/96886/download?attachment)

Atbilstoši Covid-19 infekcijas izplatības pārvaldības likuma 21.panta trešās daļas 3.punktam interesentiem bija nodrošināta iespēja saņemt konsultāciju klātienē pēc iepriekšējās pieteikšanās. Publiskās apspriešanas laikā neviena persona nebija izradījusi interesi par minēto iespēju.

Publiskās apspriešanas ietvaros saņemti deviņu institūciju atzinumi un sešu fizisko personu un divu juridisko personu iesniegumi. Minētie atzinumi un priekšlikumi tika izvērtēti, sagatavoti ziņojumi par to vērā ņemšanu vai noraidīšanu.

[Ziņojums par dokumentu 1.0. redakcijas publiskās apspriešanas laikā saņemtajiem sabiedrības priekšlikumiem](https://www.ogresnovads.lv/lv/media/96871/download?attachment)

[Ziņojums par dokumentu 1.0. redakcijas publiskās apspriešanas laikā saņemtajiem institūciju atzinumiem](https://www.ogresnovads.lv/lv/media/96868/download?attachment)

Saskaņā ar Vidzemes plānošanas reģiona (turpmāk – VPR) atzinumos pausto viedokli pēc Stratēģijas un Attīstības programmas redakciju papildinājumu/precizējumu veikšanas atbilstoši VPR norādījumiem, VPR atbalsta minēto dokumentu gala redakciju virzīšanu apstiprināšanai Pašvaldības domē. No minētā izriet, ka publiskajai apspriešanai nodotajās Stratēģijas, Attīstības programmas un Vides pārskata redakcijās nav konstatētas būtiskas neatbilstības normatīvo aktu prasībām. Izvērtējot pārējo institūciju un sabiedrības iesniegumus, Pašvaldība secināja, ka nolūkā paaugstināt Stratēģijas, Attīstības programmas un Vides pārskata kvalitāti un labāk apmierināt dažādu sabiedrības interešu grupu intereses, minēto dokumentu redakcijas ir jāprecizē. Ņemot vērā minēto, 2022.gada 24.februārī Pašvaldības dome pieņēma lēmumu “[Par Ogres novada ilgtspējīgas attīstības stratēģijas 2022.-2034.gadam 1.0.redakcijas, Ogres novada attīstības programmas 2022.-2027.gadam 1.0. redakcijas un Vides pārskata projekta precizēšanu](https://tapis.gov.lv/tapis/lv/downloads/134778)”.

Stratēģijas 2.0.redakcija, Attīstības programmas 2.0.redakcija un Vides pārskata 2.0.redakcija nodota publiskajai apspriešanai un institūciju atzinumu saņemšanai atbilstoši Pašvaldības domes 2022.gada 16.jūnija lēmumam “[Par Ogres novada ilgtspējīgas attīstības stratēģijas 2022.-2034.gadam 2.0.redakcijas, Ogres novada attīstības programmas 2022.-2027.gadam 2.0. redakcijas un Vides pārskata projekta nodošanu publiskajai apspriešanai un institūciju atzinumu saņemšanai](https://tapis.gov.lv/tapis/lv/downloads/141664)”.

Stratēģijas, Attīstības programmas un Vides pārskata projekta publiskā apspriešana norisinājās laika periodā no 2022.gada 13.jūlija līdz 11.augustam. Saskaņā ar *Covid-19* infekcijas izplatības pārvaldības likuma 21.panta trešo daļu publiskā apspriešana norisinās neklātienes formā.

Informācija par minēto teritorijas attīstības plānošanas dokumentu publisko apspriešanu un līdzdalības iespējām bija publicēta Pašvaldības informatīvajā izdevumā “[Savietis](https://www.ogresnovads.lv/lv/media/107549/download)” (12.07.2022. Nr.2 (002), lpp.7), [Pašvaldības tīmekļa vietnē](https://www.ogresnovads.lv/lv/jaunums/ogres-novada-ilgtspejigas-attistibas-strategijas-2022-2034gadam-20-redakcijas-un-ogres-novada-attistibas-programmas-2022-2027gadam-20-redakcijas-un-vides-parskata-projekta-publiska-apspriesana), Pašvaldības kontā sociālajā tīklā *Facebook* un Valsts ģeotelpiskās informācijas portālā.[[10]](#footnote-10),[[11]](#footnote-11) Stratēģijas, Attīstības programmas un Vides pārskata redakcijas pieejamība papīra formātā bija nodrošināta Pašvaldības Centrālās administrācijas ēkā, kā arī pilsētu/pagastu pārvalžu ēkās. Planšetes ar informāciju par publisko apspriešanu, līdzdalības iespējām, materiālu pieejamību, kā arī ilgtermiņa un vidējā termiņa stratēģiskajiem uzstādījumiem, bija izvietoti ārtelpā pie minētajām ēkām.

Elektroniskajā formātā publiskajai apspriešanai nodotie dokumenti bija pieejami Pašvaldības tīmekļa vietnē, Valsts ģeotelpiskās informācijas portālā.

Publiskās apspriešanas sanāksmes notika videokonferences formātā *Zoom* platformā 2022.gada 27.jūlijā plkst. 18:00 un 28.jūlijā plkst. 18:00. Minētajās sanāksmēs piedalījās 7 sabiedrības pārstāvji.

[Publiskās apspriešanas 27.07.2022. sanāksmes protokols](https://www.ogresnovads.lv/lv/media/112637/download?attachment)

[Publiskās apspriešanas 28.07.2022. sanāksmes protokols](https://www.ogresnovads.lv/lv/media/112640/download?attachment)

Publiskās apspriešanas ietvaros saņemti deviņu institūciju atzinumi un divu fizisko personu un vienas juridiskās personas iesniegumi, kas tika izvērtēti, sagatavojot ziņojumus par to vērā ņemšanu vai noraidīšanu.

[Ziņojums par dokumentu 2.0. redakcijas publiskās apspriešanas laikā saņemtajiem iedzīvotāju priekšlikumiem](https://tapis.gov.lv/tapis/lv/downloads/152972)

[Ziņojums par dokumentu 2.0. redakcijas publiskās apspriešanas laikā saņemtajiem institūciju atzinumiem](https://tapis.gov.lv/tapis/lv/downloads/152971)

Saskaņā ar VPR atzinumos pausto viedokli pēc Stratēģijas un Attīstības programmas redakciju papildinājumu/precizējumu veikšanas atbilstoši VPR norādījumiem, VPR atbalsta minēto dokumentu gala redakciju virzīšanu apstiprināšanai Pašvaldības domē. No minētā izriet, ka publiskajai apspriešanai nodotajās Stratēģijas, Attīstības programmas un Vides pārskata redakcijās nav konstatētas būtiskas neatbilstības normatīvo aktu prasībām.

Ņemot vērā VPR 2022.gada 22.augusta atzinumos, Valsts vides dienesta Atļauju pārvaldes 2022.gada 24.augusta atzinumā, Aizsardzības ministrijas 2022.gada 9.septembra atzinumā iekļautajiem norādījumiem tika veikti precizējumi Stratēģijā, Attīstības programmā, Attīstības programmas Rīcības un Investīciju plānā 2022.-2027.gadam, Stratēģijas un Attīstības programmas īstenošanas uzraudzības kārtībā un Vides pārskatā. Pamatojoties uz biedrības “Radi vidi TE” 2022.gada 9.augusta iesniegumu, fiziskās personas U.A. 2022.gada 2.augusta iesniegumu tika precizēta Stratēģija un Pašreizējās situācijas raksturojums. Papildus minētajam Stratēģijā un Attīstības programmā veikti redakcionālie precizējumi, Attīstības programmas Rīcības un Investīciju plāns 2022.-2027.gadam tika papildināts ar jauniem projektiem, precizēts atsevišķu projektu, pasākumu un aktivitāšu apraksts.

2022.gada 7.novembrī saņemts [VPVB 2022.gada 4.novembra atzinums Nr. 4-03/22/2022 “Par Ogres novada ilgtspējīgas attīstības stratēģijas 2022.–2034. gadam un Ogres novada attīstības programmas 2022. – 2027. gadam Vides pārskatu](https://www.vpvb.gov.lv/lv/media/4863/download?attachment)” (turpmāk – Atzinums). Saskaņā ar VPVB Atzinumā pausto viedokli Vides pārskats atsevišķos aspektos ir precizējams un papildināms, ievērojot Atzinumā ietvertos ieteikumus. Vides pārskats tika precizēts un papildināts, ievērojot VPVB Atzinumā izteiktos ieteikumus, kuru piemērošana Vides pārskatam ir pamatota. Ņemot vērā, kā veiktās izmaiņas Vides pārskatā nav būtiskas, atkārtoti nodot Vides pārskata redakciju VPVB atzinuma saņemšanai nav pamata. No Vides pārskatā veiktajiem precizējumiem un papildinājumiem neizriet nepieciešamība veikt izmaiņas Stratēģijā vai Attīstības programmā.

[Ziņojums par Vides pārraudzības valsts biroja atzinumu](https://tapis.gov.lv/tapis/lv/downloads/152973)

**Ogres novada ilgtspējīgas attīstības stratēģijas 2022.–2034. gadam un Ogres novada attīstības programmas 2022.–2027. gadam risinājumu pamatojums, vides apsvērumu integrēšana**

Veicot Stratēģijas un Attīstības programmas īstenošanas ietekmes uz vidi novērtējumu, tika analizēta Stratēģijā noteikto stratēģisko mērķu un prioritāšu īstenošanas iespējamā ietekme uz vidi, kā arī Attīstības programmas rīcības programmā ietverto uzdevumu īstenošanas iespējamā ietekme uz vidi. Tā kā plānošanas dokuments tikai norāda prioritātes, virzienus un aptuveni definē pasākumus, tad nav iespējams noteikt iespējamās ietekmes uz vidi teritoriālo piesaisti, arī par konkrētiem plānotajiem projektiem, kas ietverti Investīciju plānā, pieejamā informācija ir nepietiekama, lai detalizēti un kvantitatīvi izvērtētu katra plānotā projekta specifisko ietekmi uz vidi.

Risinājumus katras konkrētās darbības negatīvo ietekmju uz vidi novēršanai un mazināšanai jāizvērtē un jānosaka, veicot ietekmes uz vidi novērtējumu, tai skaitā sākotnējo ietekmes uz vidi izvērtējumu (atbilstoši likumā „Par ietekmes uz vidi novērtējumu” noteiktajam) konkrētām no plānošanas dokumenta izrietošām darbībām (projektiem). Veicot paredzēto darbību ietekmes uz vidi izvērtējumu, jāizvērtē arī darbības ietekme uz īpaši jūtīgajām dabas teritorijām – parkiem, zaļajām zonām, ūdensobjektiem – izvērtējama to atbilstība Aizsargjoslu likumā noteiktajiem aprobežojumiem un prasībām.

Jāatzīmē, ka vairāki no plānošanas dokumentos definētajiem mērķiem un uzdevumiem tieši sasaucas ar vides un dabas aizsardzības un racionālas apsaimniekošanas pasākumiem, kas veicami negatīvās ietekmes uz vidi mazināšanai, piemēram, transporta infrastruktūras uzlabošana, ūdensapgādes un kanalizācijas sistēmu pilnveidošana, atkritumu apsaimniekošanas sistēmas pilnveidošana un plānotā ēku renovācija, kā arī citi pasākumi, kas vērsti uz novada vides kvalitātes uzlabošanu.

Stratēģijai un Attīstības programmai netika izstrādāti alternatīvi varianti. To izstrādes gaitā sadarbībā ar sabiedrības un NVO pārstāvjiem tika izvērtēti un izvēlēti optimāli risinājumi, ņemot vērā iedzīvotāju vēlmes, pašvaldības nostādnes un teritorijas ilgtspējīgas attīstības nosacījumus.

IAS ietvaros tika izvērtēti četri turpmākie novada attīstības scenāriji:

|  |  |  |
| --- | --- | --- |
| **Alternatīvais attīstības scenārijs** | **Īss īstenošanas rezultāta apraksts** | **Prognozējamās ietekmes uz vidi** |
| 1. Līdzsvarotas, diversificētas attīstības scenārijs | Atbilstoši vīzijai, katra novada daļa izmanto savas teritorijas īpatnības un vislabāk attīsta tieši sev raksturīgo potenciālu. Pārvaldība uzmanīgi seko vīzijā un stratēģiskajos mērķos ietvertā līdzsvara principa saglabāšanai visās tā izpausmēs. Infrastruktūras pieejamība un materiālās labklājības pieaugums kopā ar pašvaldības mērķtiecīgu stimulēšanas programmu veicina dzimstību. Ogre kā valsts pilsēta izmanto savas resursu piesaistes iespējas, novirzot tos visā teritorijā, attīstot satiksmes ceļu un nodrošinot iedzīvotājiem nepieciešamā pakalpojumu groza pieejamību arī attālākajos lauku pagastos. Attālākie lauku pagasti izmanto savu raksturīgo pievilcību un aktīvi piesaista attālināti strādājošos no Rīgas un citām teritorijām. | Ilgtspējīgas, sabalansētas attīstības scenārijs.  Atbilstošas infrastruktūras un pakalpojumu attīstība visā novada teritorijā nodrošina labus dzīves apstākļus iedzīvotājiem, vides aizsardzības pasākumu īstenošanu. Līdzsvaroti attīstot novada teritoriju tiek novērsta antropogēnās slodzes koncentrācija.  Labklājības pieaugums nodrošina arī pietiekamu pašvaldības budžetu, kas ļauj īstenot infrastruktūras attīstības un vides aizsardzības pasākumus. |
| 1. Centra-perspektīvo nomaļu scenārijs | Strauji attīstoties blakus teritoriju, pirmkārt, Rīgas ekonomikai. Ogres novada ekonomiskā attīstība neatpaliek, tomēr koncentrējas pārsvarā Rīgai un Ogrei tuvākajās teritorijās. Pārējās teritorijas ekonomiski atpaliek, kaut sociālā infrastruktūra attīstās, pievilinot jaunus iedzīvotājus, kas ir priekšnosacījums ekonomiskajai attīstībai ilgtermiņā, bet plānošanas periodā vēl neizpaužas, jo viņi pārsvarā nestrādā Ogres novadā. Attālākajos pagastos turpinās pašreizējās, nelabvēlīgās tendences, kaut arī to temps mazinās | Šādā attīstības scenārijā prognozējams, ka būtiski pieaug antropogēnā slodze Pierīgas teritorijās, Ogrē un Ikšķilē. Ja Infrastruktūras attīstība arī koncentrējas šajās teritorijās, pārējās iespējama komunālo pakalpojumu slikta pieejamība vai nepieejamība, individuālie risinājumi var radīt būtiskas negatīvas ietekmes uz vidi, it sevišķi notekūdeņu apsaimniekošanas un atkritumu apsaimniekošanas jomās. Šī scenārija īstenošanas gadījumā nepieciešams īpašu uzmanību pievērst attālāko teritoriju apsaimniekošanas nodrošināšanai.  Šī scenārija īstenošanas gadījumā var pasliktināties vides stāvoklis, it sevišķi teritorijās, kur netiek nodrošināta atbilstoša infrastruktūra cilvēku dzīvošanai. |
| 1. Tranzīta-rūpniecības scenārijs | Strauji augot ražošanas un loģistikas uzņēmumiem, iedzīvotāju dzīvesvides kvalitāte netiek līdzi ekonomiskajai attīstībai, pasliktinās cilvēku piekļuves iespējas dabas pamatnes teritorijām. Novada Rīgai tuvākā daļa kļūst par lielpilsētas guļamvagonu un industriālo piedēkli. Pakalpojumu infrastruktūra ārpus lielākajiem centriem attīstās nepietiekami un neveicina jaunu iedzīvotāju piesaisti novadam. | Attīstības scenārijs ar būtisku nelabvēlīgu ietekmi uz vidi, nenodrošina ilgtspējīgu attīstību.  Prognozējams, ka pasliktināsies iedzīvotāju dzīves līmenis un vides stāvoklis. |
| 1. Centra-stagnācijas scenārijs | Ieguldījumi pārsvarā koncentrējas novada centrā. Ikšķile un teritorijas ap dzelzceļu un autoceļu A6 funkcionē kā Rīgas guļamvagons, bet pārējā teritorija pārvēršas par ar centru slikti saistītās nomalēs, kurās ir nepietiekams sociālo pakalpojumu klāsts un vāja infrastruktūra, un kuras iedzīvotāji pamazām pamet. | No vides un ilgtspējīgas attīstības viedokļa negatīvākais scenārijs.  Prognozējams, ka nebūs iespējams novada teritorijā attīstīt un nodrošināt atbilstošu komunālo infrastruktūru, vides aizsardzības pasākumu īstenošanu.  Prognozējams, ka pasliktināsies iedzīvotāju dzīves līmenis un vides stāvoklis. |

Izvērtējot visus četrus scenārijus, par labāko no vides un ilgtspējas viedokļa atzīstams 1.*Līdzsvarotas, diversificētas attīstības scenārijs.* Šī scenārija īstenošana nodrošina ilgtspējīgu, līdzsvarotu novada teritorijas attīstību, atbilstošas infrastruktūras attīstību visā novada teritorijā, nepieļaujot antropogēnās slodzes, tai skaitā rūpniecības uzņēmumu un iedzīvotāju koncentrāciju tikai centra teritorijās.

**Pasākumi Ogres novada ilgtspējīgas attīstības stratēģijas 2022.–2034. gadam un Ogres novada attīstības programmas 2022.–2027. gadam monitoringa veikšanai**

Lai konstatētu Stratēģijas un Attīstības programmas īstenošanas radīto tiešo vai netiešo ietekmi uz vidi, Pašvaldībai, izmantojot valsts vides monitoringa un citus pieejamos datus, vismaz vienu reizi plānošanas periodā (2028. gadā) jāizstrādā monitoringa ziņojums un jāiesniedz VPVB.

Lai kvalitatīvi veiktu šo uzdevumu, pašvaldības speciālistam būtu jāsaņem atļauja strādāt ar valsts vides monitoringa datu bāzēm, tādējādi izvērtējot vides kvalitātes stāvokli un tā izmaiņu tendences. Šobrīd šāda pieeja speciālistiem netiek nodrošināta.

Būtisks atbalsts monitoringa ziņojuma izstrādei būtu vienotas vides informācijas sistēmas izveide Pašvaldībā, kur tiktu apkopota vismaz ikgadēja informācija par:

* ūdensapgādes vajadzībām iegūto ūdens apjomu un kvalitāti, centralizētās ūdensapgādes sistēmu paplašināšanos (abonentu skaita izmaiņas);
* notekūdeņu apsaimniekošanas sistēmu, vidē novadīto attīrīto notekūdeņu daudzumu un kvalitāti, centralizētās notekūdeņu apsaimniekošanas sistēmas paplašināšanos (abonentu skaita izmaiņas), no individuālajām notekūdeņu apsaimniekošanas sistēmām izvesto notekūdeņu apjoms;
* novada teritorijā savākto atkritumu daudzums, tai skaitā šķiroto atkritumu, abonentu (līgumu) skaita izmaiņas, kas izmanto atkritumu apsaimniekotāja pakalpojumus;
* centralizētās siltumapgādes ietvaros esošo sadedzināšanas iekārtu uzskaite, emisiju gaisā apjomi, centralizētās siltumapgādes lietotāju (abonentu) skaits;
* iedzīvotāju sūdzības par vides stāvokli, un ierosinājumi tā uzlabošanai;
* projekti, kuru īstenošana ietekmē vides stāvokli.

Lai labāk novērtētu plānošanas dokumenta īstenošanas ietekmi uz vidi, papildus būtu nepieciešami šādi statistikas, pētījumu vai novērojumu dati:

* zemes lietojuma veida izmaiņas;
* virszemes ūdeņu kvalitātes monitorings;
* pazemes ūdeņu kvalitātes un kvantitātes monitorings;
* bioloģiskās daudzveidības monitorings;
* gaisa kvalitātes monitorings, tai skaitā pētījumi gaisa kvalitātes noteikšanai satiksmes plūsmu mezglpunktos;
* autoceļu un dzelzceļa stratēģiskās trokšņa kartes, dati par trokšņa līmeņa pārsniegumiem, transporta plūsmas izmaiņām;
* pētījumi par iedzīvotāju veselības stāvokli;
* dati par atjaunojamo energoresursu (ģeotermālo, saules enerģijas, biomasas, vēja u.c.) izmantošanu.

Plānošanas dokumentu ietekmes uz vidi novērtēšanai ieteicams izvērtēt šādu rādītāju un to izmaiņu raksturojuma plānošanas dokumentu īstenošanas procesā iekļaušanu uzraudzības indikatoru sarakstā:

* iedzīvotāju apmierinātība ar vietējo pašvaldību un tās darbību;
* aizsargājamo dabas teritoriju, zaļo zonu un parku īpatsvars;
* publiski pieejamo zaļo zonu īpatsvars;
* uzņēmumu, kuriem piešķirti vides sertifikāti, procentuālais īpatsvars no kopējo uzņēmumu skaita u.c.;
* gaisa kvalitātes rādītāji;
* emisiju daudzums gaisā no stacionārajiem avotiem;
* atjaunojamo energoresursu izmantošana;
* novadīto notekūdeņu daudzums;
* virszemes ūdeņu kvalitātes rādītāji;
* dzeramā ūdens kvalitātes rādītāji;
* peldūdeņu kvalitātes rādītāji;
* poligonos un atkritumu izgāztuvēs apglabāto sadzīves atkritumu daudzums;
* piesārņoto vietu daudzums un platība;
* apbūvēto teritoriju platība;
* valsts aizsargājamo kultūras pieminekļu skaits.

Lai pieņemtu lēmumu par konkrēta indikatora izmantošanu, izvērtējama informācijas esamība, pieejamība un ticamība, t.sk. izvērtējot, vai konkrētie dati vai informācija ir pieejama un cik blīvi teritorijā ir izvietoti novērojumu punkti, un cik detāli iegūtā informācija raksturo vides stāvokli novadā.

Vides pārraudzības valsts birojā ir izstrādātas metodiskās vadlīnijas plānošanas dokumenta īstenošanas monitoringa veikšanai, kā arī vienota iesniedzamā monitoringa pārskata forma tie publicēti [VPVB interneta vietnē](http://www.vpvb.gov.lv/lv/strategiskais-ivn/monitorings).

1. <https://geolatvija.lv/geo/tapis#document_25841> [↑](#footnote-ref-1)
2. <https://geolatvija.lv/geo/tapis#document_25847> [↑](#footnote-ref-2)
3. <https://tapis.gov.lv/tapis/lv/downloads/127592> [↑](#footnote-ref-3)
4. https://www.ogresnovads.lv/lv/jaunums/ogres-novada-ilgtspejigas-attistibas-strategijas-2021-2034gadam-10-redakcijas-ogres-novada-attistibas-programmas-2021-2027gadam-10-redakcijas-un-vides-parskata-projekta-publiska-apspriesana [↑](#footnote-ref-4)
5. http://www.lielvarde.lv/?option=com\_content&view=article&Itemid=536&id=6871386 [↑](#footnote-ref-5)
6. https://www.ikskile.lv/lv/jaunumi/ogres-novada-ilgtspejigas-attistibas-strategijas-2021-2034-gadam-10redakcijas-ogres-novada [↑](#footnote-ref-6)
7. https://www.kegumanovads.lv/lv/dzivessituacijas/sabiedriba/jaunumi-sabiedriba/5848-ogres-novada-ilgtspejigas-attistibas-strategija?highlight=WyJzdHJhdGVnaWphIiwyMDIxXQ== [↑](#footnote-ref-7)
8. https://geolatvija.lv/geo/tapis#document\_19063 [↑](#footnote-ref-8)
9. https://geolatvija.lv/geo/tapis#document\_18361 [↑](#footnote-ref-9)
10. <https://geolatvija.lv/geo/tapis#document_23207> [↑](#footnote-ref-10)
11. <https://geolatvija.lv/geo/tapis#document_23204> [↑](#footnote-ref-11)